**«Living Doll»** er en britisk sang, skrevet av Lionel Bart. Den ble gjort populær av Cliff Richard og The Shadows (da fremdeles The Drifters) i 1959. Den har toppet den britiske singlelisten to ganger: I sin originalversjon og i en ny versjon innspilt i 1986 til støtte for the Comic Relief.

* Salg verden over (1959): 2,000,000
* Salg verden over (1986): 1,600,000

Komposisjon
-----------

«Living Doll» ble opprinnelig skrevet til filmen *Serious Charge* med Cliff Richard. Idéen kom fra en avisreklame for ei dukke. Den ble spilt inn 28. april 1959 i Abbey Road Studios, London. «Living Doll» ble utgitt på singlen Columbia 45-DB4306. Produsent var Norrie Paramor. B-siden var «Apron Strings». Den var opprinnelig en rocksang (istedenfor ballade) og var ment for sangeren Duffy Power. Det var rytmegitaristen Bruce Welch som foreslo et langsommere tempo.

Sangen ble fremført av Cliff Richard (sang), Hank Marvin (sologitar), Bruce Welch (rytmegitar), Jet Harris (bassgitar) og Tony Meehan (trommer).

«Living Doll» solgte i over én million eksemplarer og ga Bart en Ivor Novello Award for beste sang.

1986-versjonen
--------------

I 1986, 27 år etter at sangen første gang ble utgitt, satte alternativkomigruppa The Young Ones seg i forbindelse med Richard for å spille inn en komisk verson av «Living Doll» for veldedighetsorganisasjonen, the Comic Relief. Til tross for den tilsynelatende kontrasten mellom de anarkistiske komikerne og Richard, som var pen og smart i utseendet, samtykket han. De spilte den inn 29. januar 1986. «Living Doll» ble utgitt på singlen WEA YZ 67 8. mars 1986. B-siden var «(All the Little Flowers Are) Happy». Deres versjon toppet den britiske singlelisten. The Shadows' sologiarist, Hank Marvin, ble gjenforent med Richard på denne innspillingen for første gang siden 1975. Koblingen mellom Richard og The Young Ones var ikke helt overraskende, ettersom én av rollefigurene i The Young Ones, Rick, var en hengiven Cliff Richard-fan, noe som førte til mange vitser om Richard i seriens løp. Både seriens navn og åpningstemaet var basert på en annen av Richards mange hitsingler.

Andre versjoner
---------------

*Pepita* har skrevet en svensk tekst. Den svenske tittelen er identisk med originaltittelen.
Carina Ahrle, Leif Kronlunds orkester spilte «Living Doll» inn på EP-platen Columbia SEGS 68. Den ble utgitt i 1959.

Listeplasseringer
-----------------

| Artist | Liste | Høyeste  plassering | Uker på listen | Dato for listeplassering |
| --- | --- | --- | --- | --- |
| Cliff Richard | Norges flagg VG-lista | # 1 | 23 (# 1 i 1 uke) | 1959 |
| Cliff Richard | Storbritannias flagg Storbritannia | # 1 | 23 (# 1 i 6 uker) | 11. juli 1959 |
| Cliff Richard | Nederlands flagg Nederland | # 1 | 11 (# 1 i 4 uker) | 5. april 1986 |
| Cliff Richard and The Young Ones | New Zealands flagg New Zealand | # 1 | 16 (# 1 i 6 uker) | 4. mai 1986 |
| Cliff Richard and The Young Ones | Norges flagg VG-lista | # 9 | 2 (# 9 i 1 uke) | 1986 |
| Cliff Richard and The Young Ones | Sveriges flagg Sverige | # 8 | 5 (# 8 i 1 uke) | 30. april 1986 |
| Cliff Richard and The Young Ones | Storbritannias flagg Storbritannia | # 1 | 11 | 22. mars 1986 |
| Cliff Richard and The Young Ones | USAs flagg Billboard Hot 100-listen | # 30 |  | 1986 |
| Cliff Richard (1959-versjonen) | Nederlands flagg Nederland | # 87 | 3 (# 87 i 2 uker) | 18. april 1998 |

Referanser
----------

1. ↑
2. ↑  Songfacts | Living Doll by Cliff Richard

|  |  |
| --- | --- |
| Oppslagsverk/autoritetsdata | MusicBrainz **·** MusicBrainz **·** MusicBrainz
 |